Калі на васільковы хутар Камуна-Звязда ў двух кіламетрах ад Пухавіч, дзе жыла сям’я Казімірскіх, даляцела страшная вестка аб нашэсці фашыстаў, Марыі было ўсяго 16 гадоў. Узрост радаснай маладосці, летуценных мараў… і раптам — вайна. Разгубленасць, якая ахапіла дзяўчыну, змянілася неўзабаве жаданнем змагацца з чужынцамі. Штуршком да гэтага паслужыла патрыятычнае выхаванне, шаноўнае стаўленне бацькоў да Радзімы.